L’enuig dels batlles tensa el procés electoral - Altaveu\nEl procés electoral pot arribar a estar en perill. L’atac de la fiscalia, perquè és així com s’ha rebut a la Batllia, contra una batlle membre de la junta electoral pel fet de tenir una germana suplent en una candidatura de les que concorren als comicis del 7 d’abril ha generat tal enuig entre els responsables judicials que hores d’ara no està clar que la junta electoral pugui continuar treballant amb normalitat. I si no hi ha junta electoral, les eleccions no poden tirar endavant. És evident que la situació no es pot encara establir en aquests termes, però la tensió és evident i el problema roman sobre la taula.\nDesprés de la resolució de la sala administrativa del Tribunal Superior en relació amb el recurs d’Andorra Televisió (ATV-RTVASA) en relació amb una petició de la candidatura d’Andorra Sobirana i la resolució de la junta electoral, la vicepresidenta d’aquest organisme de control electoral, Immaculada Rodríguez, va presentar la dimissió. El fiscal, sense que ni tan sols la representació legal d’ATV ho esmentés, va qüestionar la validesa de la decisió sobre la petició d’una entrevista a Eusebi Nomen i, sobretot, va evidenciar que Rodríguez s’hauria d’haver abstingut atès que una germana seva és la tercera suplent de la candidatura ‘d’Acord’ a Sant Julià.\nLa vicepresidenta de l’ens va renunciar al càrrec tan bon punt el Superior va emetre la sentència en què donava la raó al fiscal i reconeixia que la jutge s’havia d’haver abstingut\nEl Superior va mantenir com a bona la decisió de la junta electoral, que va acabar revocant, però va acollir el criteri de la fiscalia sobre la situació de la batlle vicepresidenta. La renúncia va ser fulminant atès que ja no tenia sentit que la batlle es mantingués en l’organisme atès que la incompatibilitat durant el procés electoral ara en marxa i el darrer que controla la junta actual hi seria permanentment. Un primer problema d’ordre tècnic, per dir-ho d’aquesta manera, venia a l’hora de substituir Rodríguez.\nLa junta electoral està formada per tres batlles i tres persones amb coneixements jurídics triades per les formacions polítiques amb representació parlamentària. La configuració de l’organisme es fa unes setmanes després de la constitució d’un Consell General i la seva tasca, amb la seva composició, es manté fins a la constitució del següent Consell General. Pel mig, controla tots els processos electorals que se celebrin (bàsicament, comicis comunals i eleccions a la CASS).\nPer garantir possibles baixes, les formacions polítiques designen tres titulars (Sònia Baixench, Eva López i Alfons Miralles) i tres suplents (Meritxell Verdú, Joana Mañas, que ha entrat per la baixa de López, i Joaquim Dolsa) i el Consell Superior tria per sorteig tres batlles titulars (en aquest cas Xavier Colom, Immaculada Rodríguez i Laura Solanes) i tres de suplents (en l’elecció del 2015 van ser escollits Núria Garcia, Canòlic Mingorance i David Moynat). La renúncia de Rodríguez obliga a substituir-la tenint en compte que el quòrum mínim perquè la junta electoral puguin prendre decisions és de quatre membres dels quals dos, com a mínim, han de ser batlles.\nEl problema de la substitució\nCom s’ha dit, el primer problema és el relleu de Rodríguez. García i Mingorance ja no són batlles. Per tant, no poden accedir a la junta electoral. Moynat seria l’únic en disposició de fer-ho però es troba en la mateixa situació que Rodríguez: un familiar directe seu és candidat, en aquest cas, suplent a la llista de Ciutadans Compromesos a la Massana. Per tant, tampoc no pot entrar. Seria inútil que ho fes veient l’apunt de la fiscalia i la decisió del Superior. I no hi ha cap previsió legal sobre com actuar quan ja no hi ha substituts per cobrir vacants.\nEl primer element complex de resoldre és objectiu: ¿com es relleva Imma Rodríguez si cap dels tres batlles suplents incialment previstos no poden accedir a l’organisme?\nPerò és que la situació va més enllà tal i com es va evidenciar en la reunió que va mantenir la junta electoral aquest dimecres al migdia i tal i com s’ha vist també els darrers dies en diverses reunions, més notòries o més privades, que s’han celebrat a la Batllia o que tenint lloc en altres indrets han estat protagonitzades pels jutges de primera instància del país. Colom i Solanes es van arribar a plantejar renunciar a la junta electoral en solidaritat amb la seva companya. De fet, les fonts consultades no han pogut confirmar si finalment van arribar a fer el pas, encara que com a mínim sí que ser exposat dimecres durant la reunió esmentada, que va tenir lloc en una de les sales del Consell General, com sol ser habitual.\nEls batlles també haurien arribat a valorar de fer un comunicat conjunt intern, que per ara no hauria culminat, en què els jutges pretenien deixar clar que cap dels integrants de la jurisdicció no estava disposat a accedir a la junta electoral davant l’atac, que així ho entenen, sofert per la seva companya, sense que ni la fiscalia ni el Tribunal Superior tinguessin el més mínim detall de comunicar prèviament a la jurista què pretenien plantejar o quina decisió volien adoptar.\nSegons algunes fonts, Rodríguez era plenament conscient que la seva germana concorria a les eleccions. I hauria valorat que per decidir sobre una petició d’Andorra Sobirana en relació a una petició concreta d’una entrevista televisiva no calia que s’abstingués atès que la relació familiar amb una suplent de Sant Julià res no tenia a veure, o així ho entenia la batlle, amb la presa de decisió del grup liderat per Eusebi Nomen. Tot plegat, i com ha anat explicat l’Altaveu, ha enverinat i molt la situació. I la tensió és molt evident sense que hi hagi una solució evident en el cas que els batlles mantinguin la seva intenció inicial d’abandonar la junta electoral com a mostra de protesta.\n1. 14 de març de 2019 | 20:56 h\nEl Consell Superior de la Justícia és un desastre de fa 8 anys, cap previsió de cap tipus. I sobretot no els atabaleu durant la migdiada o el cap de setmna. Que farem si no hi ha Junta Electoral? Parem les eleccions, continua el Toni Marti i el Govern en funcions, sense Consell General?


L'aigua: recurs natural imprescindible\nTot i representar un percentatge petit respecte al total d’aigua planetària, els 13.000 km3 que hi ha a l’atmosfera tenen un paper fonamental per al desenvolupament de la vida a la Terra. La importància del vapor d’aigua ve donada en primer lloc per ser la condició necessària perquè es produeixi la precipitació sobre els continents i els oceans, però no menys important és la seva funció en els intercanvis de calor i energia entre els diferents elements del sistema climàtic. El vapor d’aigua és un gas atmosfèric d’efecte hivernacle.\nLa humitat de l’aire, és a dir, el pes del vapor d’aigua que hi ha en un volum d’aire, pot variar des d’uns 25 centigrams/m3 a les masses d’aire equatorials fins a uns pocs centigrams a les masses d’aire polar continental (NASA, 2015). Per la seva banda, la condensació d’aquest vapor d’aigua genera gotes d’aigua (líquida) que formen els núvols i les boires. Els primers es troben a diferents alçades i presenten formes i característiques variades, mentre que les segones es troben més a prop del sòl.\nFinalment, en determinades condicions, aquesta aigua acaba precipitant des dels núvols cap a la superfície terrestre, ja sigui en estat líquid o en estat sòlid i amb diferents intensitats, cosa que repercutirà en la capacitat del sòl d’infiltrar-la.


El biodiesel (cagoen!) – ARCA\nEl biodiesel (cagoen!)\nPublicat per Lluís Cuesta el 21 de agost de 2010 21 de agost de 2010\nper Marcel Estadella i Joan Cols\nDarrerament la Tuisa ha incordiat tot el que ha pogut: no ens aguantava el ralentí. I el problema, encara que s’havia pujat el ralentí, no millorava.\nLa solució ha vingut donada per una bomba de Pegaso 6420 en concret la que equipava l’UAB 36 (q.e.p.r). En Lluís Biosca i en Joan Cols han procedit a fer un montatge que els ha permes bombar gasoil amb més pressió des del dipòsit passant per tots els filtres i el circuit en general per tal d’eliminar el pòsit que fa el bio-dièsel al seu pas, muntant la bomba addicional just després de la sortida del dipòsit abans de l’entrada al filtre decantador i a fer pressió.\nTot semblava anar sobre rodes… però no ha estat així per la quantitat de pòsit als tubs i a la bomba de gasoil com a la bomba injectora . Ha calgut obrir racors i anar bombant per tal de extreure el pòsit acumulat fins a arribar al racor que introdueix el gasoil a la bomba i fins i tot extreure les toberes d’injecció que van de la bomba als cilindres corresponents i manxar durant 5 minuts i probar de encendre el motor amb les toberes fora per veure si sortia gasoil… i BINGO! ha sortit gasoil\nAixi que s’ha tornat a muntar les toberes i el motor de la Tuisa torna a roncar millor que mai. Ara només queda treure la bomba “extra” de 6420 per tal de refer el circuit original que ja es troba en òptimes condicions per funcionar.


Nous companys, noves experiències | Escola Arrels\nDurant el mes d’octubre, els joves de 1r i 3r d’ESO han viscut unes breus estades al Port del Comte i a la Carral amb els seus companys de classe, per tal de treballar la cohesió de grup i l’educació emocional, entre altres valors i habilitats.\nEls primers a enlairar-se van ser els nois i noies de 1r d’ESO, que van estar de convivències del 21 al 22 d’octubre. Aquestes experiència està pensada per a potenciar la integració del nou grup que es forma en iniciar l’etapa de secundària.\nLa sortida, organitzada pel centre d’esquí La Bòfia, els ha permès passar un parell de dies plens d’activitat al Port del Comte. Van començar el dijous amb un circuit d’aventura i tirolines al Parc d’Aventura, on l’autosuperació i la companyonia van ser les claus per superar els reptes proposats. A la tarda, amb una gimcana per equips, van treballar la cohesió de grup, el treball en equip i l’orientació a la natura. Per finalitzar el dia, un joc de nit a l’aire lliure i a carregar forces a l’Hotel Port 1730. L’endemà van concloure la sortida amb una caminada fins al Mirador de l’Art i alguns jocs de descoberta.\nPel que fa al grup de 3r d’ESO, el 26 i el 27 d’octubre van viure dos dies de convivències a La Carral. L’objectiu era treballar les emocions, considerant que l’alumnat adolescent ha viscut i viu una situació que dificulta la relació social entre els companys i amics, tan important en aquesta edat.\nTenint en compte que a 3r d’ESO hi ha una barreja de grups classe, ha estat una experiència molt positiva per iniciar el curs, conèixer els nous companys i companyes i crear vincles. Hi ha hagut estones de joc, conversa, balls, cançons i altres activitats que normalment no podem compartir però que són del tot necessàries en una societat on a vegades se’ns fa difícil valorar els petits moments.\nEsperem que la convivència d’aquests dies ajudi a tenir uns grups més cohesionats i amb més sentit de pertinença i que esdevingui un bon record més a la motxilla.\nTag:cohesió de grup, convivències, educació emocional, eso, secundària, sortides\nVisita empresa AMES Solsona Sintering, S.A\nEl grup d’alumnes d’economia de 4t d’ESO de l’escola Arrels hem realitzat una visita a l’empresa AMES per poder comprendre millor el procés de producció dels productes que fabriquen i …


Descarregar el 2de7 com a fita | RevistaCastells.cat\nDescarregar el 2de7 com a fita\n25 Octubre, 2018\tActualitat, Portada, Portada lateral\nEl 2de7 és una de les primeres fites de gran mèrit que busquen les colles. La torre de 7 o la pubilla és un pas tècnic destacat per les colles de 7 i, per algunes colles fins i tot, ha arribat després del primer castell de 8. Enguany l’han descarregat per primer cop tres colles i l’ha coronat una altra –a més de colles que l’han recuperat–. Completar el 2de7 el mateix dia que se li fa l’aleta no ha estat l’habitual i de 45 colles actives que l’han tingut tan sols 12 van descarregar el primer coronat.\nDissabte passat els Castellers d’Esparreguera van descarregar per primer cop el 2de7, el seu millor castell des del seu debut el 1994, i que havien coronat sis cops anteriorment (dues vegades enguany, tres el 2014 i una el 2003). Els Castellers de l’Alt Maresme i la Jove de Barcelona l’han completat enguany –sense haver-lo coronat abans– i l’any passat ho van fer els Castellers de Cerdanyola. Però l’habitual no ha estat descarregar la torre tot just començar: tan sols 12 colles ho han pogut celebrar plenament el dia que van fer la primera aleta de la torre. La Colla Vella, els Castellers de Vilafranca, els Castellers de Barcelona, els Castellers de Terrassa, els Marrecs de Salt, els Castellers de Sant Cugat, els Margeners de Guissona, els Castellers de la Sagrada Família, els Salats de Súria i les tres més recents (Cerdanyola, Alt Maresme i Jove de Barcelona) han pogut completar el primer 2de7 coronat. Una bona mostra, 12 de 45, de la complexitat de la fràgil estructura i del procés per assolir una nova fita: sovint passar per deixar-lo només coronat. La introducció de la xarxa de seguretat als assaigs pot haver influït en la millora de l’efectivitat en el 2de7 en els darrers anys. Tan sols li queda que per descarregar-lo als Castellers de Castelldefels, que el van coronar per primer cop fa pocs dies. Aquesta temporada, després d’alguns anys d’absència, també l’han pogut tornar a descarregar la Jove de Sitges, els Xiquets del Serrallo i la Colla Castellera de Figueres.\nEl cas dels maduixots de l’Alt Maresme ha estat el més espectacular –confirmant el bon rumb de la colla– i el dels Castellers d’Esparreguera una alegria amb regust històric. Havia estat un castell objectiu en diverses temporades i per fi l’han vist feta realitat a la vila montserratina. Enguany el tenen pendent de descarregar els de Badalona, Cerdanyola i la Sagrada Família –colles que el tenen completat però aquesta temporada–, mentre que els de Castelldefels tenen pendent d’acabar el festeig amb la pubilla dels castells.\nColles actives amb 2de7:\ndescarregat població Primer\nColla Vella dels Xiquets de Valls 28/08/32 L’Arboç\nNens del Vendrell 17/09/33 Creixell 30/08/33 Vilafranca\nCastellers de Vilafranca 05/06/69 Vilafranca\nColla Joves Xiquets de Valls 22/10/72 Valls 30/08/71 Vilafranca\nNois de la Torre 04/09/77 Torredembarra 01/11/75 Torredembarra\nCastellers de Barcelona 01/09/79 Sta.Coloma G\nBordegassos de Vilanova 07/10/79 Castellet G 05/08/78 Vilanova\nXiquets de Tarragona 19/08/81 Tarragona 18/06/81 Tarragona\nMinyons de Terrassa 20/11/82 Terrassa 05/07/81 Terrassa\nColla Jove Xiquets de Tarragona 23/04/85 Tarragona 23/09/83 Tarragona\nXiquets de Reus 08/08/87 Reus 28/06/86 Reus\nCastellers de Terrassa 25/09/88 Reus\nCastellers de Cornellà 30/09/95 Cornellà Ll 09/07/95 Barcelona\nXics de Granollers 08/10/95 Barcelona 11/09/95 Llinars V\nCastellers de Sants 12/05/96 Barcelona 12/11/95 Barcelona\nTirallongues de Manresa 12/07/97 Rubí 12/11/95 Manresa\nCapgrossos de Mataró 09/11/97 Sabadell 12/10/97 Barcelona\nXicots de Vilafranca 15/11/98 Gelida 30/08/88 Vilafranca\nCastellers de Lleida 10/10/99 Torredembarra 24/07/99 Lleida\nMarrecs de Salt 24/10/99 Girona\nSagals d’Osona 29/10/00 Manlleu 21/10/00 Terrassa\nCastellers de Sant Cugat 19/11/00 Sant Cugat V\nCastellers de la Vila de Gràcia 06/10/02 Tarragona 24/09/02 Barcelona\nCastellers de Mallorca 15/10/05 Palma 28/05/05 Manacor\nCastellers de Sabadell 13/11/05 Sabadell 08/09/02 Sabadell\nMinyons de l’Arboç 27/08/06 L’Arboç 12/10/74 L’Arboç\nAl·lots de Llevant 11/10/08 Manacor 23/10/04 Manacor\nMargeners de Guissona 21/08/11 Mollet\nCastellers de Badalona 08/07/12 Premià M 13/11/11 Badalona\nCastellers de Sant Pere i Sant Pau 23/09/12 Tarragona 24/06/95 Tarragona\nColla Jove de Castellers de Sitges 29/09/12 Sitges 29/10/95 Sitges\nMoixiganguers d’Igualada 06/10/12 Tarragona 25/10/09 Igualada\nCastellers del Poble Sec 18/11/12 Badalona 17/07/11 Barcelona\nCastellers de la Sagrada Família 24/06/13 St.Joan Despí\nColla Jove Xiquets de Vilafranca 29/08/14 Vilafranca 12/10/13 Vilafranca\nCastellers d’Esplugues 21/09/14 Esplugues Ll 15/11/09 Barcelona\nXiquets del Serrallo 19/08/15 Tarragona 02/10/94 Tarragona\nSalats de Súria 10/09/16 Castellar V\nColla Castellera de Figueres 25/09/16 Tarragona 08/10/00 Tarragona\nCastellers de Berga 16/10/16 Guardiola B 04/06/16 Sant Quintí M\nCastellers de Cerdanyola 14/10/17 Cerdanyola V\nCastellers de l’Alt Maresme 22/09/18 Calella\nColla Castellera Jove de Barcelona 06/10/18 Tarragona\nCastellers d’Esparreguera 20/10/18 Berga 02/11/03 Esparreguera\nCastellers de Castelldefels 30/09/18 Torredembarra\nFoto: 2de7 dels Castellers d’Esparreguera, el passat dissabte a Berga


Una missió del Parlament Europeu pregunta pels crims d’ETA sense resoldre\nVuit europarlamentaris indaguen amb víctimes, policies i jutges les raons dels tancaments d’instruccions judicials sense trobar-ne autors\n03 de de novembre del 2021. 20:52\nAmb una visita al Centre Memorial de Víctimes del Terrorisme a Vitòria, una missió de la Comissió de Peticions del Parlament Europeu ha començat aquest dimecres una visita de caràcter informatiu a Espanya. La seva intenció és esbrinar dades sobre el fenomen dels atemptats mortals d’ETA sense resoldre, un dels casos més singulars del terrorisme a Europa.\nSón 379 casos des dels anys 70, segons el recompte de l’entitat peticionària de la investigació parlamentària, la plataforma Dignitat i Justícia, i 314 segons van comptar al seu dia la Fiscalia General de l’Estat i l’Associació Víctimes del Terrorisme.\nA la missió hi viatja una víctima d’ETA, l’eurodiputada de Ciutadans Maite Pagazaurtundua, germana de Joseba, cap de la Policia Municipal d’Andoain, assassinat a trets el 2003. També integren el grup de visitants els eurodiputats espanyols Jorge Buxadé (Vox), Cristina Maestre (PSOE) i Dolors Montserrat (PP). Aquests fan de guies als també parlamentaris europeus Agnès Evren (PPE, França), Alex Agius Saliba (socialista maltès), Vlad Gheorghe (liberal romanès) i Kosma Zlotowski (polonès del partit Llei i Justícia).\nLa missió de la Unió Europea culminarà aquest dijous un viatge posposat en dues ocasions a causa de la pandèmia i sol·licitat per l’advocat espanyol Miguel Ángel Rodríguez Arias –expert també en crims de la repressió franquista–, que el 2017 va denunciar la «incapacitat» de l’Estat per esbrinar els autors d’aquests assassinats d’ETA, condemnar-los i indemnitzar les víctimes.\nLa delegació europea té programada per a aquest dijous la seva jornada més intensa a Espanya, amb entrevistes previstes a Madrid amb víctimes del terrorisme, membres de la judicatura i directius de la Guàrdia Civil i la Policia Nacional. Les entrevistes estan ideades per completar qüestions que toquen un informe de 2.000 pàgines de l’advocat Rodríguez Arias, que constitueix de moment el document central de la investigació.\nEntre les persones a qui entrevistaran hi ha el president de Dignitat i Justícia, Daniel Portero; el lletrat Rodríguez Arias; el general en cap d’Informació de la Guàrdia Civil, Valentín Díaz; el comissari general d’Informació de la Policia, Eugenio Pereiro; la directora general de Suport a Víctimes del Terrorisme del Ministeri de l’Interior, Montserrat Torija; el fiscal en cap de l’Audiència Nacional, Jesús Alonso, i el seu col·lega especialista en terrorisme Marcelo de Azcárraga; el president de l’Audiència Provincial de Madrid, Juan Pablo González-Herrero, i el magistrat del Tribunal Suprem Antonio del Moral, així com els dirigents d’entitats de víctimes del terrorisme Tomás Caballero Martínez, María Teresa Araluce i Consuelo Ordóñez.


Dissabte 6 d'abril: l'anarquia surt als carrers al mercat de Bellvitge (l'H.) | B Llibertari\n3-Abril-2013 - Arreu, Calendari d'activitats - Apunt sobre: jornada, llibres\nEl passat mes de gener unes quantes companyes que formem part de diversos projectes anarquistes i llibertaris ens vam trobar organitzant la concentració en solidaritat amb els companys/es represaliats/es en els desallotjaments de Villa Amalias i Lelas Karagiannis, espais okupats des de fa més de 20 anys a Atenes, Grècia.\nEra la primera concentració estrictament anarquista que es convocava a Barcelona des de feia temps.\nEns vam concentrar un dissabte al matí amb desenes de companyes repartint propaganda, agitant als carrers i solidaritzant-nos però també parlant dels diferents projectes que estem duent a terme, posant idees en comú…\nValorant la trobada com a positiva, volem contribuir a que aquest tipus d’espais es donin de manera més regular donant visibilitat a la lluita, prenent els carrers.\nÉs per això que us convoquem el proper dia 6 d’Abril d’11 a 14 hores al Mercat de Bellvitge (L’H). Per enfortir els espais de difusió i agitació anarquista a les nostres ciutats, barris o pobles. Per a trobar-nos, compartir reflexions, publicacions i material anarquista mitjançant l’encontre de distribuïdores, propaganda pròpia, campanyes existents, lectura de comunicats… Per a treure l’Anarquia als carrers!\nComença la mostra del llibre anarquista a Barcelona


Promocions - MUM'S MGZ\nAquí trobaràs els millors productes, descomptes i promocions dels nostres anunciants.\nTria la campanya, clica sobre el bàner i gaudeix del descompte!\nESPECIAL REPÀS ESTIU\nLlibres infantils d'aprenentage primerenc\nActivitats tàctils, visuals i sonores basades en la pedagogia Montessori, que conviden als nens a descobrir les lletres, els números i el món que els envolta.\nTrobareu recomanacions per a ajudar a respectar el ritme i la capacitat de concentració de cada nen, afavorint així el seu aprenentatge\nDesprés de l’enorme esforç de famílies i docents, des de Santillana considerem fonamental continuar donant suport a la vostra labor perquè els nens i nenes s’enfrontin als reptes del pròxim curs amb les màximes garanties.\nMaterials de suport complets i pràctics per a afermar els continguts escolars fonamentals.\nPrepara el pròxim curs i refresca el que has après.\nCol·leccions de quaderns organitzats en àmbits i àrees. A més d’accés gratuït a l’App per a jugar i aprendre\n5% amb el codi "DESCUENTOS"\nAmb la finalització del curs escolar i l’arribada de l’estiu els pack de reforç de totes les matèries són de gran importància. A GEU trobaràs: reforç educatiu per a Educació Infantil i Primària:\nTeràpia del llenguatge / Estimulació cognitiva / Foment de la lectura / Adaptacions curriculars\nT’ofereix kits creatius per a nens i nenes a partir de 3 anys. Una alternativa a les pantalles que potencia la creativitat i la imaginació dels més petits a través de manualitats temàtiques\nJurassic Box por 29.90€\nConsigue tu Kit Jurassic Box en KreivaBox.com y las niñas y niños descubrirán cómo eran los dinosaurios ¡podrán aprender con distintos juegos DIY relacionados con estos adorables animales!\nBBlandia és una botiga online dedicada a la venda de productes de bebè.\nDescobreix la capseta mensual amb productes increïbles per a mamà i bebè.\nBebenube està pensat per a totes les mares i pares que viviu l’alegria d’esperar o teniu un bebè de fins a 2 anys.\nProductes variats especialment adaptats per a l’edat del vostre bebè, amb la tranquil·litat afegida d’haver estat supervisats per les nostres pediatres.\nCelebrar un naixement sempre una ocasió especial.\nAmb els nostres regals per a bebès, serà encara més memorable.\nUs oferim una àmplia gamma de regals per a bebès personalitzats amb el nom o una breu dedicatòria.\nBabyKeeper® el matalàs de bressol més segur del mercat.\nEstà dissenyat per a prevenir la mort sobtada en lactants: detecta la febre, ajuda a tractar la plagiocefalia, és segur fins i tot boca avall i la seva nanotecnologia probiótica manté al bebè a resguard d’infeccions.\nBotiga online amb més de 3.500 productes originals, divertits i pràctics per a nens de 0 a 6 anys.\nSandàlies per a nens i nenes!\nDescobreix la col·lecció de sandàlies per a nens i nenes de Yokono! Aquest estiu vesteix les millors sandàlies del mercat.\nÉs una marca espanyola de moda infantil per a nenes d’entre 2 i 12 anys. La marca es caracteritza pels seus divertits, colorits i originals dissenys.\nProductes per a una vida amb menys residus. Cuida del planeta!\nBotiga Zero Waste amb productes que t’ajudaran a reduir els teus residus en el teu dia a dia. Un petit gest pot fer molt pel medi ambient. #NOPLASTICISFANTASTIC!\nT’ofereix caixes d’experiències per a regalar. Kiddy’s box t’ofereix temps per a parlar, per a jugar, per a transmetre valors i gaudir en família de moments que perduraran en la memòria.\nRegala càpsules del temps per a naixements, aniversaris, noces, comunions, batejos…\nDiario de embarazo «Bebé a bordo» por 24.95€\nConsigue tu Diario de embarazo «Bebé a bordo» por 24.95€ en Myretrobox.com ¡Aprovecha esta oferta!\nUnidades limitadas. Ver condiciones generales en la web\nLa Farmàcia del Bebè\nÉs un portal especialitzat en maternitat i cura de la salut del bebè. En el seu ampli catàleg disposa de productes tant de marques clàssiques de farmàcia com noves marques ecològiques i orgàniques per a la cura de la mamà i el bebè, sempre de la millor qualitat i amb un preu molt atractiu.\nOfereix assessorament farmacèutic personalitzat a través de telèfon, xat online, i correu electrònic.\nSuau i segur des del primer dia. La gamma completa per a la cura del nounat.\nHipolergénica, testada per dermatòlegs i pediatres. Fórmules veganes i amb fragància 100% naturals. Sense silicones, sense sulfats, sense parabens i sense ingredients qüestionats.\nÉs web amb solucions per al diagnóstic en la intimitat de la teva llar.\nContribueix oferint els tests de diagnosticos necessaris com test de Fertilitat, embaràs, ovulació, etc.\nQuan et recomano un producte, o servei, en molts casos tinc un acord de partner com a afiliada i rebré una petita comissió per referir-te. Això sol ocórrer majorment en els enllaços i banners d’aquesta pàgina.


Ecss! Un conte per incentivar l'alimentació saludable - Llibrería Baobab\nEcss! Un conte per incentivar l’alimentació saludable\nInici / Librería / Album il.lustrat / Ecss! Un conte per incentivar l’alimentació saludable\nEcss! Un conte per incentivar l'alimentació saludable\nEl primer àlbum il·lustrat infantil sobre alimentació de Juan Llorca i Melisa Gómez, que esdevindrà una eina molt útil per a les famílies i que ajudarà a convertir els àpats en un dels millors moments del dia.\nS’acosta l’aniversari de l’Amaia. És un dia molt especial perquè ho celebra amb tots els amics i la família, i per postres sempre hi ha un pastís gegantí. Però uns dies abans apareixen els Ecs, uns éssers petitons que no deixen de fer preguntes sobre el menjar: segur que ens ve de gust un altre iogurt? I serà bona, aquella cosa verda? Amb tantes preguntes, no es pot gaudir del menjar!\nPer què la majoria dels nens i de les nenes són tan primmirats amb els aliments? És normal que els costi tant menjar?\nEn aquest llibre, el seu primer conte sobre alimentació infantil , Juan Llorca i Melisa Gómez respondran aquestes preguntes i moltes d’altres i, a més a més, ens donaran la clau per motivar uns hàbits saludables entre els més petits: aprendre a escoltar-los. Hi ha molts factors en qualsevol persona que fan que l’apetit variï, però el primer pas per tenir una bona alimentació és entendre’ns. Tant els infants com els adults tenim sistemes de regulació de la gana; hi ha certs mecanismes innats que fan que sentim afinitat per alguns aliments o textures o bé desconfiança per les coses que no coneixem, i alguns entorns favorables ens faran sentir més còmodes amb el menjar. Per a tot això hi ha una recepta: escoltar-nos.\nEl llibre també inclou receptes de Juan Llorca que faran més atractius els menjars que no agraden gaire als infants: les verdures, els llegums…\nUn àlbum il·lustrat que esdevindrà una eina molt útil per a les famílies i que ajudarà a convertir els àpats en un dels millors moments del dia.\nEditorial: Beascoa Ediciones, S.A.\nAutor: Juan Llorca, Melisa Gómez, Lirios Bou\nquantitat de Ecss! Un conte per incentivar l'alimentació saludable\nSigueu els primers a ressenyar “Ecss! Un conte per incentivar l’alimentació saludable” Cancel·la les respostes


Ajuntament de Benicarló: Esports instal·la un parc obert al passeig de Manuel Azaña per a practicar cal·listènia\nEsports instal·la un parc obert al passeig de Manuel Azaña per a practicar cal·listènia\nEl passeig Manuel Azaña ha estrenat un nou parc de cal·listènia que amplia l'oferta d'espais públics i oberts per a la pràctica de diferents tipus d'activitats esportives a Benicarló. El pressupost total d'inversió del nou equipament ha estat de 12.000 euros.\nLa Regidoria d'Esports ha instal·lat el primer parc de cal·listènia al passeig Manuel Azaña de Benicarló, just darrere del Parador de Turisme. La instal·lació consta d'una corda per a enfilar-s'hi, unes anelles i diverses estructures modulars per a practicar diferents exercicis. L'actuació permetrà que tots els benicarlandos que practiquen la cal·listènia o vulguen introduir-se en aquesta modalitat esportiva, puguen fer-ho quan ells consideren, sense horaris i sense cap restricció.\nA més, en els propers dies s'instal·larà un altre parc d'aquestes característiques a les pistes d'atletisme, cobrint així les millors ubicacions per a aquests tipus de parcs: les zones esportives i les façanes litorals. (Cal dir que aquesta modalitat consisteix a realitzar diferents exercicis físics fent servir el propi pes corporal).\nEl regidor d'Esports, Carlos Flos, ha assenyalat que «la instal·lació d'aquest parc és conseqüència de la demanda de la ciutadania, canalitzada per diferents vies com per exemple els pressupostos participatius, i s'emmarca dins del Plà Estratègic que duem a terme des de la Regidoria d'Esports». Flos ha destacat que «la cal·listènia és una pràctica molt habitual de la gent a qui li agrada fer esport a l'aire lliure».\nA l'acte de presentació del parc, Flos ha volgut tindre unes paraules de record per al l'agent de Policia Local de Benicarló Luis Meneses, que va faltar fa dos anys en un accident de trànsit: «Lluís va ser el primer que ens va traslladar la necessitat d'instal·lar un parc com aquest i d'ací a poc temps li farem un reconeixement amb la seua família per a agrair el llegat que ens va deixar», ha conclòs.\nEl pressupost total d'inversió de l'equipament ha estat de 12.000 euros.


Vuit establiments de Montblanc oferiran de nou visites guiades gastronòmiques\nDilluns es va renovar el conveni de col·laboració entre l'Ajuntament de Montblanc i els restauradors\nSignatura del conveni a la Sala de Plens de l\_'Ajuntament de Montblanc. Foto: Aj. Montblanc\nL’Ajuntament de Montblanc ha renovat el conveni de les visites guiades gastronòmiques pel municipi amb vuit establiments. Cal Jordi, Carnaby, el Call de Montblanc, el Comerç del Mallol, el Cortijo, Garbí i Isama repetiran l’experiència de combinar el patrimoni monumental de la Vila Ducal amb el tast de tapes i vins de la DO Conca de Barberà. A més a més, hi ha una nova incorporació: Vinoteca Tocineria. D’aquesta manera, vuit són els establiments de Montblanc que se sumen enguany a aquesta ruta que es fa des de l’any 2011.\nLa renovació del conveni de col·laboració es va fer dilluns entre l’Ajuntament de Montblanc i els vuit establiments participants. A través d’aquest acord, que es renova cada dos anys, els signants es comprometen a respectar un decàleg on es fixen diferents aspectes com els procediments de promoció, reserva o coordinació de guies que ha de fer l’Oficina de Turisme.\nD’altra banda, el document també estableix els requisits que han de complir els establiments, com oferir únicament vi de la DO Conca de Barberà, informar sobre els cellers o utilitzar productes del territori i de temporada. Aquesta ha sigut la segona renovació que s’ha fet del conveni, tot donant l’oportunitat a nous establiments a formar part d’aquest producte turístic.\nLa visita és un maridatge de patrimoni monumental, vi i gastronomia a través d’una ruta que recorre el centre de Montblanc, i on els visitants tenen l’oportunitat de tastar productes de la comarca. Concretament, el recorregut parteix de l’església de Sant Francesc –la seu de l’Oficina de Turisme– i continua amb una visita a la muralla, accedint a dues torres i passant pel pas de ronda.\nLa ruta segueix amb les dues esglésies principals de Montblanc –Santa Maria i Sant Miquel– i es fan dues aturades en cafeteries i restaurants, on es fa una degustació gastronòmica acompanyada d’un tast de vi, tot apostant pels productes de proximitat.\nPer les visites guiades gastronòmiques de Montblanc, que estan en funcionament des de fa 4 anys, han passat més de 4.000 persones. Es tracta d’una visita que es pot fer tots els dissabtes, diumenges i festius a partir de les onze del matí amb una durada de dues hores.


Project Managment - BauenArquitectes.com\nEl Project Managment representa a la propietat en totes les fases del projecte, des de la concepció del projecte fins a la comercialització i posada en funcionament. La finalitat es defensar l’interès del promotor davant de tots els agents de la construcció, per garantir la transparència econòmica, compliment de terminis i control de qualitat.\nEs basa en adquirir un contracte de confiança per part de la propietat la responsabilitat d’encarregar-nos el sistema organitzatiu que permet controlar el cost, gestió, coordinació, termini i qualitat des de la concepció del projecte fins a la recepció de l’obra.\nPRINCIPALS FUNCIONS QUE POT DESENVOLUPAR\nTe com a missió fonamental determinar junt amb el client els objectius del projecte Cost / Termini / Qualitat\nFASE DE DEFINICIÓ\nRedacció del projecte. Anàlisis econòmic del projecte i estudis de constructivista. Col•laboració amb el client la obtenció de finançament.\n- Contractació del constructor o industrials que intervindran en el procés executiu de l’obra.\n- Solapar l’execució de l’obra amb la direcció facultativa, controlant tècnica i econòmicament.\n- Tancament de les contes del projecte\n- Tramitació dels permisos i inscripcions per al seu funcionament\n- Activació de l’immoble\nDirecció Facultativa d'Obra\nEL PROJECT MANAGER SUSTITUEIX A LA DIRECCIÓ FACULTATIVA?\nNo, el Project Managment assumeix les funcions del promotor en el seu nom totes aquelles funcions que no formen part de la direcció facultativa.\nMoltes vegades es sol·licitat per clients que desconeixen el sector (molt habitual en autopromotors que volen realitzar el seu habitatge) o per clients que resideixen lluny de l’obra que volen realitzar i necessiten d’aquesta figura per poder controlar correctament les tasques que li son atribuïdes.\nQUINES SON LES PRINCIPALS FUNCIONS QUE POT DESENVOLUPAR?\nRealitzar l’estudi de viabilitat d’un projecte\nDefinir el programa de necessitats\nEscollir la direcció facultativa mes adequada per el projecte i l’obra\nAuditar el projecte\nEstriar el sistema de contractació més adequat per a l’obra\nLicitar l’obra i assessorar al promotor en la contractació dels contractistes\nCoordinar els diferents industrials o contractistes\nGestionar llicències, permisos, subministres...\nCoordinar tots els agents del projectes\nControlar el cost econòmic i desenvolupament del projecte


Entitats locals menors Entitats locals menors\nResultats definitius de les Eleccions a Entitats Locals Menors 2015\nCandidatures i candidats proclamats 2015\nQuè són les entitats locals menors?\nSón entitats locals menors els nuclis de població separats territorialment del municipi a què pertanyen, que tinguen característiques peculiars i que es constituïsquen com a tals d'acord amb la normativa que les regula.\nNo es podran constituir en entitat local menor els nuclis de població que pertanguen a un municipi i que en tinguen la capitalitat.\nAixí mateix, cap entitat local menor podrà pertànyer a més d'un municipi.\n(art. 54 de la Llei de Règim Local de la Comunitat Valenciana.)\nQuins són els seus òrgans de govern?\nEls òrgans de govern i administració de les entitats locals menors seran:\n• La presidència\n• La junta veïnal\n(art. 65.1 de la Llei de Règim Local de la Comunitat Valenciana).\nCom està integrada la junta veïnal?\nLa junta veïnal estarà integrada per la presidència i pels vocals, amb un mínim de dos, als quals se sumarà un vocal per cada 200 habitants, sense comptar les fraccions.\nEl seu nombre total de membres no podrà ser superior al terç del nombre de regidors de l'ajuntament a què pertanyen.\n(art. 65.2 de la Llei de Règim Local de la Comunitat Valenciana).\nQuines són les atribucions dels òrgans de govern?\nLa presidència i la junta veïnal exerciran les atribucions que la legislació establisca com a pròpies de l'alcalde i del ple de l'ajuntament, respectivament, limitats a l'àmbit de competències de l'entitat local menor.\n(art. 67.1 de la Llei de Règim Local de la Comunitat Valenciana.)\nQuin és el procediment d'elecció dels/de les membres dels òrgans de govern?\nL'elecció dels/de les membres dels òrgans de govern es regix pel que disposa la normativa de règim electoral general d'acord amb les especialitats previstes en la Llei 8/2010, de 23 de juny, de Règim Local de la Comunitat Valenciana:\nS'elegiran d'acord amb les regles següents:\n1. Tots/es els/les candidats/es s'integraran en una sola llista i cada elector/a podrà donar el seu vot a tants/es candidats/es com càrrecs elegibles corresponguen.\n2. Serà proclamat/da president o presidenta, el/la candidat/a que haja obtingut el nombre més gran de vots, i vocals, els/les candidats/es que més nombre de vots obtinguen, fins a completar el nombre de càrrecs elegibles.\n3. Els casos d'empat es resoldran per sorteig.\nEn cas de defunció, incapacitat o renúncia del/de la president/a, serà proclamat/da com a tal el que el seguisca per nombre de vots obtinguts.\nLes vacants que es produïsquen entre els/les vocals seran atribuïdes al/a la candidat/a no elegit/da que més vots haguera obtingut.\n(art. 66.4 i 6 de la Llei de Règim Local de la Comunitat Valenciana).\nQui poden presentar candidatures?\nEls partits, federacions o coalicions electorals que es presenten a les eleccions municipals i les agrupacions electorals que es constituïsquen en el si de l'entitat local menor podran presentar tants/es candidats/es com càrrecs elegibles li corresponguen (art. 66.4.a) de la Llei de Règim Local de la Comunitat Valenciana).\nPer a presentar candidatura, les agrupacions d'electors necessiten un nombre de firmes no inferior al deu per cent dels/de les residents en l'entitat local menor inscrits/es en el cens electoral, sense que, en cap cas, el nombre de firmants puga ser inferior a vint (art. 66.5 de la Llei de Règim Local de la Comunitat Valenciana).\nPoden presentar-se candidats/es que no residisquen a l'entitat local menor?\nTots/es els/les candidats/es han de tindre la condició d'electors/es i residents a l'entitat local menor (art. 66.4.a) de la Llei de Règim Local de la Comunitat Valenciana).\nQuan és l'elecció dels òrgans de govern de les entitats locals menors?\nL'elecció dels òrgans de govern de les entitats locals menors es durà a terme en el mateix acte que les eleccions municipals i a Les Corts, és a dir, el 24 de maig de 2015.\nSón electors/es i, per tant, poden votar, els/les que estiguen inscrits/es en el cens electoral vigent amb dret de sufragi actiu en les eleccions municipals corresponents al municipi a què l'entitat local menor pertanga.\nEn les eleccions locals poden votar ciutadans/es de la Unió Europea residents a Espanya, que figuren en les llistes electorals, per a això han d'estar inscrits/es en el Padró Municipal, ser major d'edat el dia de la votació i haver declarat la intenció de votar en les Eleccions Municipals.\nTambé poden votar els ciutadans/es de països amb acords de reciprocitat sobre participació en les eleccions municipals.\nQuan comença i quan finalitza la votació?\nEl dia 24 de maig de 2015 a les 09.00 h s'iniciarà la votació i finalitzarà a les 20.00 h (art. 84.1 de la Llei Orgànica de Règim Electoral General).\nOn he de votar el dia de les eleccions?\nLes delegacions provincials de l'Oficina del Cens Electoral, en col•laboració amb els ajuntaments interessats, determinaran les seccions electorals i la Mesa o Meses que les conformen, de manera que a tots/es els/les electors/es d'una entitat local menor els corresponga, en exclusiva, la mateixa Mesa o Meses i secció electoral (art. 66. 2 de la Llei de Règim Local de la Comunitat Valenciana).\nQuina documentació m'identifica davant de la Mesa electoral per a poder votar?\nEl document nacional d'identitat, passaport o permís de conduir, on aparega la fotografia del/de la titular o, a més, si es tracta d'estrangers/es, la targeta de residència (art. 85.1 de la Llei Orgànica de Règim Electoral General).\nEs pot sol•licitar el vot per correu?\nSí, podran sol•licitar-lo els/les electors i electores que prevegen que en la data de votació (24 de maig) no es trobaran en l'entitat local menor on els correspon exercir el seu dret de vot, o aquelles persones que no es puguen personar en el col•legi electoral.\n(art. 72 de la Llei Orgànica de Règim Electoral General.)\nEs pot votar a les entitats locals menors si residisc fora d'Espanya i estic inscrit/a en el cens d'espanyols/es residents absents?\nLes persones inscrites en el cens d'espanyols residents absents no poden exercir el seu dret al vot per a les entitats locals menors ni en les eleccions municipals.\nNo obstant això, les persones que es troben temporalment en l'estranger i estiguen inscrites en el cens d'espanyols residents, sí que podran exercir el seu dret al vot a les eleccions a les entitats locals menors, per mitjà del procediment que s'establix per a això en el Reial Decret 1621/2007, de 7 de desembre, pel qual es regula un procediment de votació per als/a les ciutadans/es espanyols/es que es troben temporalment en l'estranger.\n(arts. 2. 3 i 74 de la Llei Orgànica de Règim Electoral General.)\nEs pot votar per mitjà del procediment de vot accessible als òrgans de govern de les entitats locals menors?\nNo, ja que només es pot votar per mitjà d'este procediment en les eleccions a Les Corts, no és possible en les eleccions municipals, ni en les dels òrgans de govern de les entitats locals menors.


CAPÇALERES DEL TER | campamentsorellona\nDates del 17 al 28 de juliol de 2019\nPreu total: 390 €\nDurant 12 dies els i les participants del campament de Marmotes, conviuran al bell mig del Parc Natural de les Capçaleres del Ter i el Freser, a on faran una aproximació a l'alta muntanya a través de l'excursionisme i la natura. El Parc és un entorn privilegiat per observar i conèixer una gran varietat d’animals i plantes, els nois i noies estaran sota la responsabilitat d’educadors naturalistes, amb molta experiència en el món de l'excursionisme i del lleure. Els nois i noies seran els protagonistes del seu propi aprenentatge a través del joc, les sortides, l'experimentació i la superació de reptes, sense deixar de banda l'observació de fauna i la descoberta de l’entorn.\nPer altra banda, l’experiència als campaments de les Marmotes, aportarà al noi/a més autonomia i responsabilitat en el desenvolupament de les tasques diàries. Alhora que podrà fer nous amics amb qui compartirà uns dies de molta intensitat.\nEls nois i noies estaran sota la responsabilitat d’educadors naturalistes, amb molta experiència en el món del lleure, de manera que els infants a través del joc, la pràctica, l’observació de fauna i la descoberta de l’entorn seran els protagonistes del seu propi aprenentatge.\nPer tal que l’experiència sigui inoblidable, els nois i noies estaran instal·lats durant alguns dies en un espai privilegiat en plena natura dins al Parc Natural de les Capçaleres del Ter i el Freser, en una zona d’acampada al municipi de Queralbs. El campament constarà de tendes que facilitem des de la Sorellona, i de totes les instal·lacions necessàries sota grans tendals (cuina, menjador, taller, etc.) . A més el camp a on ens instal·larem disposa de 2 lavabos i dutxes per a una millor higiène.


Proposen el primer campionat de Fitness de Sant Cugat - TV SantCugat.cat\nL’esportista Mario Leal i la campiona del món, Joanna Romano, han vingut al programa La Contraportada de TV Sant Cugat per proposar el primer campionat de fitness de Sant Cugat. I han aprofitat l’altaveu del programa per demanar a l’Ajuntament de Sant Cugat equipaments per poder dur a terme un gran esdeveniment a la nostra ciutat dedicat a l’esport que els apassiona.\nEn aquest campionat participarien esportistes de tot l’Estat i englobaria a moltes categories per arribar al màxim públic possible. En aquest aspecte han pensat ja en les primeres categories que hauria de tenir: Bikini Fitness, Body Fitness, Wellness, Women’s Phisique, Men`s Physique, culturisme, etc.\nUn esdeveniment que no sigui un acte tancat a professionals del culturisme, sinó que sigui una gran festa oberta a tothom per a donar a conèixer un esport que va molt més enllà de cossos musculats.\nÉs el somni de dos santcugatencs que fa molts anys que viuen a la ciutat. Una il·lusió del Mario Leal, entrenador d’un club de fitness de Sant Cugat i de Joanna Romano, campiona en diferents tornejos i participant de l’Olimpia de Las Vegas l’any 2018, una competició de gran prestigi en aquest esport.\nPodeu veure l’entrevista completa en aquest vídeo.


Centre de Recerca en Sociolingüística i Comunicació – Centre de Recerca de Sociolingüística i Comunicació\nLlengua, societat i comunicació (LSC) és una revista electrònica de periodicitat anual que té l’objectiu de difondre treballs centrats en la interfície entre llengua, comunicació i societat. La revista té la voluntat expressa de transferir aquest coneixement interdisciplinari a la comunitat científica i també a la societat. D’acord amb aquest objectiu, el propòsit central de la revista és publicar monogràfics que presenten diferents connexions entre la llengua, la societat i la comunicació en un sentit ampli.\nApunts de Sociolingüística i de Política Língüística\nAquest apunt se centra en l’aprenentatge del català entre la població adulta de Catalunya. Una societat oberta, diversa i receptora d’immigrants que d’entrada no en coneixen la llengua pròpia, i […]\nEn aquest apunt ens concentrem a explicar algunes característiques de l’alumnat d’origen brasiler a Catalunya i de la seva llengua de referència, el portuguès; a parlar d’algunes accions que grups locals duen a terme per donar a aquesta llengua més visibi-litat en el sistema escolar; i a reflexionar sobre el seu encaix amb les polítiques lingüís-tiques actuals per a les llengües i les cultures d’origen en l’àmbit educatiu.\nEl món educatiu viu immers en una renovació pedagògica que canvia significativament les bases sobre les quals s’havia fonamentat el sistema educatiu fins a l’actualitat. Aquest canvi no només afecta […]\nFeatured Featured 12:00 - 13:30\nNatxo Sorolla i Esteve Valls: ≪El procés de substitució lingüística a la Ribagorça≫ (Seminari del CUSC-UB)\nFeatured Featured 12:00 - 12:30\nMakiko Fukuda: ≪Transmissió intergeneracional del japonès en societats sociolingüísticament complexes≫ (Seminari del CUSC-UB)\nMarina Massaguer: ≪No catalanoparlants a Catalunya: ideologies i representacions de les dinàmiques sociolingüístiques≫ (Seminari del CUSC-UB)\nRaquel Casesnoves: ≪Els nous parlants de català al País Valencià≫ (Seminari del CUSC-UB)\nMontserrat Sendra: ≪Anàlisi de les propostes d’oficialitat lingüística per a una Catalunya independent≫ (Seminari del CUSC-UB)


Escola - Folch i Torres\nTornar a Mireu què fem\nJUGA A SER TU\nAquest curs els nens i les nenes de 3r han pogut experimentar un treball artístic des del cos i les qualitats expressives del traç. Entretenint-se en el procés creatiu més que en el resultat; considerant…\nTaller de petites mascotes\nEls infants de P3 han gaudit de l’experiència de conviure durant un matí amb animals que molts no coneixien.\nTreballem el fang 1r\nEls alumnes de 2n fan la obra de la Castanyera pel cicle inicial i Educació Infantil. Tots els alumnes de 2n participen .\nREUNIÓ INICI CURS AMB FAMÍLIES


Ajuntament de la Roca del Vallès/Obres subjectes al règim de comunicació, amb documentació tècnica complexa i justificativa de normativa i reglamentació (anteriorment obres menors)\nData i hora oficials: 21/09/2020 15:15\nObres subjectes al règim de comunicació, amb documentació tècnica complexa i justificativa de normativa i reglamentació (anteriorment obres menors)\nCal sol·licitar-ho mitjançant una INSTÀNCIA GENÈRICA a la que s’haurà d’adjuntar emplenat el document que hi ha a l’apartat de “documents adjunts” i, obligatòriament, el JUSTIFICANT BANCARI del pagament de l’autoliquidació.\nEl número de compte on s’ha de fer l’ingrés és: ES17 2100 0316 1102 0008 4456.\nLes obres es poden iniciar a partir del dia següent al de la recepció d’aquesta en el Registre General o a partir de la data indicada per l’interessat, una vegada verificada la documentació aportada i dipositades les garanties.\nDisposa de 6 mesos per a realitzar les obres a comptar a partir de la data d’inici.\nEn el supòsit que la comunicació no reuneixi algun dels requisits o manqui de la documentació preceptiva, es requerirà al sol·licitant per a que ho esmeni, atorgant-li un termini de 10 dies hàbils, entenent-se com a no comunicat fins que no aporti la documentació requerida.\nSi preveu no finalitzar les obres, pot demanar una pròrroga abans que finalitzi el termini atorgat de 6 mesos, de conformitat amb allò que estableix l’article 73.1 del Decret 64/2014, del RPLU.\nEl no compliment d’un o més camps assignats a l’obra en qüestió, en funció de la tipologia de la mateixa, comportarà que la comunicació s’entengui com a no efectuada.\nLa inexactitud, falsedat o omissió, de caràcter essencial, de qualsevol dada o informació que s'incorpori a una comunicació, o la no presentació davant l'Administració competent de la comunicació, determinarà la impossibilitat de continuar amb l´exercici del dret o activitat afectada des del moment en què es tingui constància de tals fets, sense perjudici de les responsabilitats penals, civils o administratives a què pertoqués.\nAixí mateix, la resolució de l'Administració Pública que declari tals circumstàncies podrà determinar l'obligació de l'interessat de restituir la situació jurídica al moment previ al reconeixement o a l'exercici del dret o a l'inici de l'activitat corresponent, així com la impossibilitat d'instar un nou procediment amb aquest objecte durant un període de temps determinat per la llei, tot això conforme als termes establerts en les normes sectorials d'aplicació.\nCal adjuntar el justificant de l'autoliquidació a la instància\nDocument sol·licitud obres subjectes al règim de comunicació, amb documentació tècnica complexa\nData i hora de la darrera actualització d'aquest contingut: 30-07-2020 13:39


Invertir en lectura | Lluís Foix | Periodista | Articles | El Punt Avui\nInvertir en lectura Invertir en lectura Invertir en lectura Invertir en lectura + Invertir en lectura E-mail\nPeriodista - 28 maig 2017 2.00 h\nInvertir en lectura Invertir en lectura Invertir en lectura Invertir en lectura Invertir en lectura E-mail\n“Fomentar la lectura em sembla una acció de govern imprescindible\nTrobo una decisió molt encertada el Pla de Lectura 2020 presentat pel conseller Santi Vila. Un dels barems per mesurar la cultura d’un país, és, evidentment, el nivell de cultura dels seus ciutadans. El pla està pensat per fomentar el llibre en els propers tres anys i està previst dedicar-hi una inversió de 105 milions d’euros. La lectura és una infraestructura de primera magnitud. Una de les diferències més notables entre els països nòrdics i els meridionals és les hores que la gent dedica a llegir i el nombre de llibres per habitant que es publiquen, es compren i es llegeixen.\nQuan un jove em demana consell sobre com pot orientar la seva professió, li dic sempre el mateix: llegeix. Tant si es dedica a la branca de les humanitats com si escull la ciència i les noves tecnologies. Miquel Batllori, una de les persones més sàvies que he conegut, diu en les seves memòries Records de quasi un segle, recollides per Cristina Gatell i Glòria Soler, que recordava una frase d’un escriptor francès que deia que no coneixia cap altra aristocràcia que la d’aquells que en algun moment de la seva vida han llegit fora mida.\nsegurament, l’escriptor francès no existia i Batllori ho posava en la seva imaginària boca per justificar el que tenia molt assumit. “Aquest període va ser per a mi el dels quinze als dinou anys, quan vaig llegir enormement, sobretot literatura, molta literatura catalana, tant medieval com del segle XX; i, igualment, molta literatura estrangera.”\nNosaltres, ben mirat, som el que hem llegit o el que hem assimilat de les nostres lectures. Una societat que no llegeix pot caure cap a la deriva de la ignorància estructural. En aquests temps d’eslògans, de missatges curts, d’impactes mediàtics, de pensament ràpid i simple, la diferència entre una persona llegida i una que no freqüenti els llibres serà cada cop més abismal. Quina és la lectura més idònia? Depèn dels interessos i la sensibilitat de cadascú.\nEl que compta és tenir una certa idea del món d’ahir i el món d’avui com a conseqüència de les lectures contrastades amb la realitat. Els llibres fan cultura i la cultura ens fa més lliures. El poeta Joan Margarit té una definició molt radical, molt exacta, relacionant els llibres i la llibertat. En un dels seus versos diu que “la llibertat és una llibreria”. Recordo amb sorpresa que als espais de venda de souvenirs de la Fira de Frankfurt l’any 2007, dedicada a la llengua i la cultura catalanes, hi vaig trobar una col·lecció de gots que portaven escrit precisament aquest lema de Margarit. Els llibres i les llengües no es barallen.\nEls llibres, de fet, no són com les persones que t’importunen constantment amb la seva xerrameca inoportuna. Si no se’ls crida, no venen. Un pot escollir-ne el que li sembla. En la biografia de Montaigne, escrita per Stefan Zweig, es diu: “La meva biblioteca és el meu regne i procuro que la meva capacitat de governar-la sigui absoluta.” Els llibres et mostren els seus punts de vista, expressen els seus pensaments i n’inspiren d’altres. Només parlen quan són preguntats. Estan al servei dels seus amos.\nFomentar la lectura em sembla una acció de govern imprescindible. Li desitjo molt encert al conseller Vila. No és fàcil fomentar la gran lectura quan tot és curt, simple, gris i repetitiu. El llegir ajuda a tenir criteri propi i a saber posar les coses en el seu context històric, polític i social. Passarà aquest govern, el que vingui i tots els altres. La seva tasca serà recordada, historiada o fiscalitzada en els llibres del futur. El que quedarà és l’escriptura. Sabem que va existir Troia amb tots els detalls narrats per Homer a la Ilíada. Però encara discutim on es trobava aquella ciutat en guerra durant molts anys. La paraula perdura més que les persones i més que les pedres. Els llibres tenen una ambició d’eternitat.\nEl llibre posa les coses en un context determinat. Els llibres canalitzen la crítica, la imaginació literària, el saber, la història i els sentiments de tots els pobles en tots els temps. Explica George Steiner en un dels articles publicats a la revista The New Yorker, que després de nou anys de literatura clandestina, Soljenitsin tanca la seva trilogia fent una lúgubre observació: que només ha passat un segle des de la invenció del filferro de pues. I ell, que ha vist, viscut i escrit el súmmum de la resistència, de l’esperança contra l’infern, dona a entendre que és aquella invenció la que continuarà determinant la història del món modern. No hi ha, en la negror del seu fresc, una pinzellada més desesperada.\nSense llibres tindríem la gola seca i la llengua quedaria encastada al paladar, com diu un dels psalms fent referència a Jerusalem. La lectura és el bastó més segur per transitar per una modernitat en la qual abunden massa els bornis culturals.\nEl Punt Avui. Girona 28-05-2017, Pàgina 5\nEl Punt Avui. Nacional 28-05-2017, Pàgina 5\nEl Punt Avui. Camp i Ebre 28-05-2017, Pàgina 5\nEl Punt Avui. Lleida 28-05-2017, Pàgina 5\nEl Punt Avui. Maresme 28-05-2017, Pàgina 5\nEl Punt Avui. Catalunya Central 28-05-2017, Pàgina 5


Test - L’aspecte biològic del llenguatge\nIndiqueu si les afirmacions següents són certes o falses.\nSi no veieu la numeració de les preguntes, feu servir els navegadors Chrome (per a macOS i Windows) o Safari (per a macOS).\nEls neuròlegs Paul Broca i Karl Wernicke demostraren que, en la majoria de persones afàsiques, l’hemisferi cerebral dominant per al llenguatge és el dret.\nEn el model de la gramàtica generativa de Noam Chomsky, es considera que un parlant que pateix una afàsia com a conseqüència d’un traumatisme cranial ha perdut la seva competència lingüística i la seva facultat de llenguatge.\nTal com la defineix Chomsky, la gramàtica universal ens dona una representació de l’estadi inicial que fa possible l’adquisició d’una llengua si existeix un entorn favorable.\nL’antropologia, l’arqueologia i la genètica ens aporten proves molt indirectes i poc fiables per datar l’origen del llenguatge. La lingüística, en canvi, ens pot aportar proves directes.\nLa comparació entre el temps que triga un nen a adquirir la llengua de la comunitat en la qual viu i el que triga a aprendre-la un immigrant adult proporciona arguments a favor de l’existència d’un període crític per a l’adquisició de la llengua.\nLa facultat de llenguatge és un concepte que s’utilitza en algunes teories per a explicar l’adquisició de la llengua i, per tant, cal pensar que es troba present en els infants però no en els adults.\nLes afàsies són alteracions de la producció de la parla causades per lesions en el tracte vocal.\nUn dels trets que distingeix el llenguatge humà dels sistemes de comunicació animal és la creativitat.\nLa dualitat d’estructuració o doble articulació és un dels trets de disseny del llenguatge humà que ens permet distingir-lo dels sistemes de comunicació d’altres espècies.\nQuan diem que el llenguatge humà és lliure d'estímul ens referim a la possibilitat de produir missatges no condicionats pel context en el qual es donen.\nLa funció metalingüística —-o, en termes de Hockett, la reflexivitat—- és present en tots els sistemes de comunicació animal.\nLa facultat de llenguatge, tal com la defineix Chomsky, és una capacitat absent en les persones que pateixen alteracions en els mecanismes de l’articulació o de l’audició.\nEl control i l’organització del llenguatge en les persones dretanes es troben, essencialment, localitzats a l’hemisferi esquerre del cervell.\nSegons els plantejaments de Chomsky, la gramàtica universal es pot considerar una hipòtesi que permet explicar determinades propietats generals de les llengües en tant que manifestacions d’una capacitat específicament humana.\nLa reflexivitat, com a propietat de les llengües naturals, es relaciona amb la funció metalingüística del llenguatge.\nUna de les hipòtesis per a explicar les diferències entre l’adquisició de la primera llengua en els nens i l’aprenentatge de segones llengües en els adults es fonamenta en l’existència d’un període crític o període sensible.\nQuan parlem d’ús creatiu del llenguatge ens referim, entre altres coses, a la manca de condicionament contextual dels nostres missatges.\nL’àrea de Broca és l’àrea del cervell que es considera relacionada amb la comprensió del llenguatge.\nEl fet que algunes aus puguin produir seqüències acústiques que tenen una funció comunicativa entre membres de la mateixa espècie prova que l’ús creatiu del llenguatge no és únicament propi dels humans.\nEls estudis sobre les capacitats lingüístiques dels primats que han après a fer servir llengües de signes han posat clarament de manifest que aquests poden arribar a adquirir una competència lingüística perfectament equivalent a la d’un parlant humà adult i que poden fer-ho en el mateix temps que un nen triga a adquirir una competència adulta.\nLa facultat del llenguatge, tal com la defineix Chomsky, depèn de la mena de comunitat lingüística en la qual neix un nen.


Separadors que faciliten l'ordre en els calaixos | Consumer\nSeparadors que faciliten l’ordre en els calaixos\nEls separadors per a calaixos són eines molt assequibles i fàcils de fer amb materials reutilitzats, que afavoreixen l'ordre i fan més fàcil la vida quotidiana\nImatge: Rubbermaid Products\nSovint, trobar objectes petits, com a peces de roba interior o útils escolars, en calaixos desordenats es converteix en una missió impossible. Per evitar aquests problemes, els separadors són un recurs simple i efectiu. Aquest article descriu la utilitat dels separadors per mantenir els calaixos ordenats i procediments per fabricar-los amb materials com a cartró ploma, el cartró de caixes reutilitzades, tires de polipropilè o cartolines.\nCalaixos ordenats amb separadors\nPer al magatzematge, els calaixos més grans compten amb més avantatges. No obstant això, tenen un aspecte negatiu: com més gran és la grandària, més difícil resulta mantenir ordenades les coses que es guardin en el seu interior. Per evitar aquests inconvenients, els separadors són una eina molt útil.\nEls separadors són peces simples, fabricades en general amb materials lleugers, que el seu objectiu és organitzar l’espai disponible perquè els objectes que s’emmagatzemin en els calaixos es mantinguin ordenats, sense barrejar-se, i siguin fàcils de trobar. Es comercialitzen de plàstic, tela o fibres sintètiques o naturals, però també es poden fabricar a casa amb materials assequibles o reutilitzats.\nSeparadors per a calaixos fabricats amb cartró ploma\nUna forma molt senzilla de crear separadors per a calaixos és usar cartró ploma. Aquest material és molt lleuger i alhora resistent per complir aquesta funció de manera òptima. Caldrà decidir quantes subdivisions es desitgen realitzar en el calaix, per saber la quantitat i les dimensions de les peces de cartró ploma que es necessiten.\nEl cartró ploma és un material molt lleuger i alhora resistent, òptim per complir la funció de separador en un calaix\nSi el calaix mesura 50 centímetres (cm) d’ample i 30 de profunditat, es poden establir 15 subdivisions quadrades de 10 cm de costat. Per a això, caldrà col·locar quatre tires de cartró ploma, de 30 cm de longitud, paral·leles als laterals del calaix. La distància d’aquestes tires entre si, així com entre la primera i l’última i cadascun dels laterals del calaix, respectivament, serà de 10 cm.\nDesprés, es posaran dues tires de cartró ploma més extenses, de 50 cm de llarg, perpendiculars a les anteriors. Perquè encaixin entre si i quedin totes les tires al mateix nivell, caldrà tallar la meitat de l’ample a les zones d’unió. En les quatre tires paral·leles als laterals, que es col·locaran primer, el tall quedarà cap amunt, mentre que en les altres dues, que s’han de situar després, el tall estarà cap avall. En coincidir l’àrea de tots dos corts, la vora superior de totes elles quedarà a la mateixa altura.\nAquests compartiments de 10 cm de costat permeten guardar peces de roba interior, corbates, etc. Si es necessiten emmagatzemar objectes més grans, n’hi ha prou amb col·locar menys quantitat de tires de cartró ploma, per obtenir com a resultat menys quantitat de compartiments, però cadascun amb major capacitat.\nReutilitzar caixes de cereals per fabricar separadors\nExisteixen altres maneres de crear separadors. En lloc de tires de cartró ploma entrellaçades o un altre material, es poden confeccionar recipients que càpiguen dins del calaix i en els quals guardar els objectes. El resultat és el mateix: compartiments separats que permeten organitzar el contingut del calaix.\nAmb una caixa de cereals s’obtenen dos molt bons recipients per guardar llapis i uns altres útils escolars\nUna manera molt simple d’aconseguir-ho, que a més possibilita reciclar un objecte que d’una altra manera acaba en la galleda de les escombraries, és amb caixes de cereals. També es pot aconseguir amb caixes petites, com els de cartutxos de tinta d’impressora, targetes de visita, etc.\nLes caixes de cereals tenen uns 20 cm d’ample i 7 o 8 d’espessor (per descomptat, es poden emprar caixes d’altres productes i que tinguin més o menys les mateixes dimensions). Si es realitza un tall recte a uns 5 cm de la vora inferior i un altre a la mateixa distància de la vora superior, s’obtindran dos petits recipients molt pràctics per guardar llapis, bolígrafs, retoladors i uns altres útils escolars.\nEl més idoni és folrar després aquests recipients amb un paper de regal o un altre que es desitgi, per donar a la peça un millor acabat i que ni tan sols es pugui advertir d’on prové.\nSeparadors per a calaixos originals\nUn tipus de divisió molt original és el construït a partir d’una tira de polipropilè o un material similar. Es col·loca la tira en el calaix doblegada diverses vegades sobre si mateixa, de tal manera que genera diverses subdivisions, com s’observa en aquesta imatge del blog El Minihogar. Per mantenir fixos els compartiments, es peguen les unions amb silicona o una altra cola.\nAquesta tècnica es pot emprar també per a divisions amb cartolina, encara que aquest material és molt més fràgil i, si les coses que es guardin en el calaix s’usen amb freqüència, es pot deteriorar en poc temps.\ncaixes Calaixos cartró orden-ca organizar-ca pluma-ca polipropileno-ca separadors


Data: 16 / desembre / 2012\nDes de l�Equip de Pastoral Obrera i des de Càritas del bisbat de Sant Feliu de Llobregat us fem arribar aquest senyal de Nadal. No és simplement una felicitació. És una petit gest simbòlic. És un record per a la nostra consciència. És una invitació a l�acció i a la solidaritat, començant per ser tots plegats més sensibles a un dels grans problemes d�aquest temps.\nInformació de TV3


CAT: fonoll, fenoll, fonollera, herba de les vinyes\nESP: hinojo, acinojo, anís bravo, anisete\nFamília: Apiàcies (Apiaceae) o umbel·líferes.\nDescripció: Planta herbàcia perenne, aromàtica, comestible i de olor i sabor anisat. Les tiges, altes i rectes, poden superar els dos metres d’alçada. Les fulles, d’aspecte plomós, son de color verd intens, i llargues i dividides en segments prims en forma d’agulla. A la primavera prenen la forma d’una cabellera, i després a l’estiu s’endureixen per evitar la pèrdua d’aigua. La part inferior de la planta, està formada per la reunió de la base de les tiges, molt dilatades, que prenen l’aparença d’un bulb. És una planta mel·lífera.\nDetall d'una inflorescència groga.\nFloració: Floreix a l’estiu, fent unes inflorescències de fins a 8 cm de diàmetre en forma d’umbel·les, compostes d’altres umbel·les més petites, que al mateix temps contenen petites flors de color groc daurat. Després de fructificar, les tiges aèries de la planta s'assequen adoptant una aparença llenyosa. Els petits fruits són estriats, aromàtics, de color bru i d’uns 5mm de llargària.\nHàbitat i ecología: Originària del sud d’Europa i el Pròxim Orient, creix silvestre a tota la conca mediterrània; a les vores de camins, camps de conreu, zones d’herbassars i talussos, sobre sòls profunds.\nComposició i usos: Ric en carbohidrats i fibra, vitamina B3 (niacina), àcid fòlic, i minerals com potassi, fòsfor, calç i magnesi. Les llavors contenen un oli essencial, compost principalment per anetol, que a grans dosis resulta tòxic. Posseeix propietats carminatives, digestives, antioxidants, diürètiques i antitussígenes. També ajuda a fer baixar el colesterol. Les tiges i les fulles s’aprofiten com a herba aromàtica, les llavors com a espècie usada en la cuina i en confiteria, i també com a planta remeiera. El "bulb" es consumeix com a hortalissa o verdura. De les arrels, fruits i fulles se’n fan també infusions. Es pot preparar un tònic capil·lar amb una infusió de les fulles. L’oli essencial s’usa en perfumeria, cosmètica i en l’elaboració de licors.\nLes fulles del fonoll prenen un aspecte plomós\n"Bulbs" comestibles de Fonoll dolç.\nVarietat: Una varietat del fonoll, és el fonoll dolç o de Florència, que es conrea com a hortalissa anual. A diferencia del fonoll comú, que te un “bulb” dur i fibrós, el del dolç és més gros, tendre i carnós. L’alçada també és diferent, notablement inferior, fins a uns 60 cm. La sembra es fa durant la primavera, per tal de poder recol·lectar a l’estiu o tardor. Es sembren deixant uns 20cm entre plantes de la mateixa línia. El “bulb” comestible es blanqueja cobrint la part inferior de la planta en les seves darreres etapes de creixement, de manera que no pugui rebre la llum del sol. Aquests falsos bulbs es consumeixen crus com a hortalissa o bullits com a verdura.\nCategoria IUCN: Poc preocupant.\nPublicat per GOT a 18:31\nEtiquetes de comentaris: Flora de la Vall del Tenes


Nano Romia: EUREKA!!\nPer fi tinc la Btt a casa, aquesta tarda ja he anat a donar una volta amb Oto i Isaac pel Bovalar i Aluminsa. Sembla mentida com es pot trobar a faltar un tipus de sensacions després d'estar un temps sense tenir-les.\nAquest matí ha començat normal. A primera hora a fer la sessió de Fitness, 25 minuts de cinta amb 8 series a 13,8 Km/h amb 145 bpm de mitjana, 347 kcal consumides i 66 de càrrega d'entrenament. Després les peses de rigor de tronc superior, abdominals i estiraments.\nPer la tarda, en tornar de l'Unipreus de buscar les equipacions del pavelló, BTT amb Oto que feia temps que no tocava la bici i Isaac que gairebé no recordava ni com es pedala. La ruta no ha estat llarga ni dura, 20 Km amb 1 hora i 52 minuts. La mitjana de pulsacions de 131, 1311 kcal consumides i 1311 de càrrega d'entrenament. A Isaac crec que se li ha fet una mica més llarg que a mi però ho ha fet tot, inclús una baixada a l'estil Superman.\nUs penjo un llistat per saber si ets un bon triatleta o no, a mi me'n sonen 22 com a familiars (encara em falta molt) i a tu?


La Facultat de Nàutica estrena instal·lacions a la Nova Bocana del port\nEspai Vela / FNB\nL’Espai Vela, que servirà per la docència com per la recerca, disposa d’un moll, un pescant per hissar i de sales polivalents per a les classes\nLa Facultat de Nàutica de Barcelona, adscrita a la UPC, ha estrenat aquest dilluns les seves noves instal·lacions de docència i recerca a la Nova Bocana del port, just al final del nou passeig de Trencaones. La inauguració coincideix amb el 250 aniversari de la FNB i permeten fer un salt de qualitat als cursos que imparteix la facultat. “Els estudis no són només hores d’aula sinó també estar en contacte amb instal·lacions com aquestes per fer pràctiques“, ha dit el vicerector de la UPC, Gabriel Bugeda.\nEl degà de la FNB, Agustín Martín, ha celebrat “la recuperació, per a l’FNB, d’un espai obert al mar i amb sales polivalents per a docència i recerca que serviran per fer pràctiques especialitzades”. L’Espai Vela, construït pel Port de Barcelona, també acull la nova base de la Creu Roja del Mar i serà un espai clau perquè els alumnes dels graus i dels màsters puguin fer les pràctiques d’assignatures de mecànica, manteniment o estabilitat i maniobra, així com tallers de nusos i de veleria.\nL’Espai Vela compta amb un pescant per hissar i arriar embarcacions / FNB\nEl Port, aliat de la FNB\n“La transferència de coneixement”, ha afegit la presidenta del Port de Barcelona, Mercè Conesa, “és fonamental per avançar i el nostre objectiu és treballar conjuntament per créixer i participar en altres projectes”. La inauguració de l’Espai Vela Es tracta d’un deute que venia de lluny, ja que la FNB havia perdut l’espai de pràctiques primer amb el canvi d’usos del port i després amb la remodelació dels molls de Marina Port Vell.\nAquesta nova base nàutica disposa d’un moll amb tres punts d’amarratge, una esplanada on hi caben set embarcacions –bots de rems, de vela lleugera o embarcacions pneumàtiques–, un pescant per hissar i arriar les embarcacions i una zona d’aparcament. L’edifici, que estarà equipat amb una estació meteorològica, té una aula per a 24 alumnes, despatxos i vestuaris, a més d’una zona per guardar tot el material que faran servir durant les pràctiques.\nL’espai també serà la base de la Creu Roja del Mar / FNB\nUna marxa lenta de camioners del Port col·lapsarà Barcelona aquest dilluns\nEls taxistes s'han retirat de la mobilització, a la que mantenen el suport, per excés de voluntaris: 1.500 cotxes que haguessin eclipsat els 700 transportistes participants


Crevillent consigue ser referencia de la C. Valenciana por la ponencia sobre formación deportiva – GMS de Crevillent\nEl regidor d’Esports Marcelino Giménez informa que prop de 100 persones van acudir ahir a la conferència de l’entrenador Vicente Parras en el Centre Jove i comunica la seua intenció de promoure aquest tipus d’activitats formatives en el municipi.\nEl regidor d’Esports Marcelino Giménez ha manifestat hui la seua alegria davant el gran èxit de la classe magistral impartida ahir en el Centre Jove Juan Antonio Cebrián de Crevillent per Vicente Parras.\nAl voltant de 100 assistents, entre els quals es trobaven entrenadors i personal tècnic i esportiu de tota la Comunitat Valenciana i d’altres llocs com Murcia, es van personar ahir en aquest esdeveniment organitzat pel Comité Tècnic d’Entrenadors de la Federació de Futbol de la Comunitat Valenciana (FFCV) en col·laboració amb la Regidoria d’Esports.\nVan ser dues hores d’una xarrada “molt interessant i enriquidora” -segons afirma Marcelino Giménez- en les quals el tècnic del CD Alcoià va parlar sobre “Planificació tàctica d’un microcicle”.\nL’edil d’Esports ha volgut agrair a la FFCV el fet d’haver confiat en Crevillent i en les seues instal·lacions per a acollir actes d’aquesta categoria i ha comentat que des de l’Ajuntament continuaran treballant per a portar al municipi tot tipus d’activitats que ajuden a promoure la formació esportiva i la història viva de l’esport en la nostra localitat i destacant a aquells crevillentins i crevillentines que tant han fet per l’esport.


La Generalitat reduirà una línia de P3 a Sant Feliu de Guíxols malgrat les protestes • Ràdio Capital de l'Empordà\nLa Generalitat reduirà una línia de P3 a Sant Feliu de Guíxols malgrat les protestes\nEl Departament d’Ensenyament està decidit a reduir una línia de P3 de l’escola Baldiri Reixach de Sant Feliu, tot i les crítiques de la comunitat educativa i del mateix ajuntament. El delegat d’Ensenyament a Girona, Josep Polanco, s’ha desplaçat fins a Sant Feliu, on s’ha reunit amb els mestres i el Consell Escolar Municipal.\nPolanco ha explicat que l’oferta conjunta de la ciutat de P3 era superior davant del nombre final de preinscripcions registrades. També ha assegurat que la majoria de les preinscripcions s’han resolt amb les primeres opcions d’escolarització que han demanat les famílies. Per això considera “absurd” mantenir les dues línies de P3.\nUn centenar de persones s’ha concentrat aquest migdia davant de l’escola. El Consell Escolar Municipal de Sant Feliu de Guíxols s’havia plantat i havia decidit ajornar el procés de matriculació a tota la ciutat. El consistori denuncia que el canvi s’ha fet “de forma unilateral i sense previ avís”. La directora de l’escola, Carmen Gros, demana que es tingui en compte el context social del centre.\nEnsenyament ha passat a considerar l’escola Baldiri Reixach de “màxima complexitat” a causa del seu entorn socioeconòmic. Això farà augmentar la plantilla i que el centre compti de més recursos.\nArticle anteriorMacklemore estrena cançó amb Skylar Grey\nArticle següentWolf Alice estrenen Yuk Foo


Deu pometes té el pomer | Fotolog\n← Ma faç (autoretrat desgraciat en monosíl·labs)\nSóc mecànic →\nPublicat el 16 octubre 2007 per Roc\nFitxa tècnica personal\nTítol: Deu pometes té el pomer\nVelocitat de lectura: 40 pàg/hora\nTal com diu en David Gómez, “que l’any 1979 guanyés La sonrisa vertical un llibre escrit en català un concurs eròtic on predominava el castellà era tot un èxit.” “Deu pometes té el pomer, és un llibre fill de l’època en què aparegué. Alguns relats no tindrien la força que varen tenir de ser escrits actualment, quan la saturació d’imatges sexuals en els llibres arriben a cansar per innecessàries i vulgars. Però, l’any 79, estàvem necessitats d’aquesta disbauxa sexual i políticament incorrecta.”\nLa veritat és que he llegit molt poca literatura eròtica. És més, puc citar tots els llibres ja que només sumen dos: El primer que em vaig llegir va ser Els quaderns d’en Marc, llibre anònim tot i que se li atribueix l’autoria a en Manuel de Pedrolo. Està bé, però tampoc no em va apassionar (fa anys i tampoc sabria detallar gaire més). I d’altra banda, també em vaig llegir Aaaaaahhh… dotze contes eròtics, un llibre dels germans Miranda (dotze escriptors) que no em va agradar gens, la majoria de contes són irracionalitats, que no tenen ni cap ni peus. No el recordo, però sé del cert que no el recomano pas.\nAra ha tocat el torn al col·lectiu Ofèlia Dracs, i d’aquests no em queixo pas. Com és normal hi ha contes que m’han agradat més i d’altres menys, però en general m’han agradat, i no pel seu contingut eròtic que sovint és escàs (almenys molt més absent que als Quaderns d’en Marc) sinó per l’aspecte literari. Bones idees, bones redaccions, i bons resultats. Els dos que m’han tocat més han estat dos contes psicol·lògics: Un és una carta d’un nen de nou anys que explica innocentment com el cura masturba els nens a l’hora de confessar-los, i l’altre és “Al caire de la tarda”, un altre cas de pederàstia, viscut intensament. Pel que sembla, si no sou massa joves ja deveu conèixer Deu pometes té el pomer i us l’haureu llegit, així que poca cosa puc dir jo.\n2 comentaris a l'entrada: Deu pometes té el pomer\n16 octubre 2007 a les 22:39\nEp Roc, pel que veig de la teva experiència amb la literatura eròtica….ja se sap…. les primeres experiències no solen ser gaire complertes i possitives!!\nPer cert, això de parlar en primera persona dient que “a l’any 79 estàvem necessitats d’aquesta disbauxa sexual i políticament incorrecta” renoi, si que vas ser precoç!! si no hauries ni nascut!!!\nEs conya (com gairebe sempre) no t’emprenyis!!\nFa dies que no he pogut escriure, però avui ho havia de fer.\n17 octubre 2007 a les 22:17\na mi m’agrada força llegir coses sobre erotisme, pe`ro potser més en plan sociològic com “dímelo al oído” de la sonsoles fuente si la laura carrión…te’l recomano!


L'ambó de Poblet: SOLEMNITAT DE LA SANTÍSSIMA TRINITAT (Cicle C)\nPr 8,22-31; Sl 8,4-5.6-7.8-9; Rm 5,1-5; Jo 16,12-15\nDéu és Pare, amor omnipotent.\nDéu és Pare totpoderós. Déu no pot ser comparat amb res d’aquest món i fer-ho seria reduir-lo a una cosa merament humana, seria fer-ne un ídol i per molt que ens hi esforcem la raó humana no en pot captar la seva totalitat ni abastar-ne tota la seva realitat; perquè Déu és per si mateix inefable. La cerca de Déu, l’obertura del cor de l’home vers Déu té lloc en un moment concret per a cadascun d’ells, en unes circumstàncies històriques concretes i és en aquest escenari particular on la comunicació entre Déu i l’home és realitza de manera concreta i en unes circumstàncies determinades. L’home creu perquè vol creure, perquè la fe en Déu és fruit de la llibertat amb que Déu ha creat a l’home i al mateix temps l’home creu perquè Déu s’obre a l’home per la gràcia.\nAleshores quan l’home s’ha preguntat per l’absolut, quan ha obert el seu cor a la revelació de Déu i a la seva gràcia rep la revelació d’un Déu trinitari: Pare, Fill i Esperit Sant. La particularitat del Déu cristià és aquest seu caràcter trinitari, difícil d’expressar i que es podria definir com una dinàmica d’amor ja que Déu no es dona a conèixer per especulacions filosòfiques, sinó per les seves obres en la història; un Déu amb una pluralitat de propietats que no li resten pas unitat interna ni res de la seva essència. Un Déu que crea amb la Paraula, amb la saviesa i amb l’Esperit. Ho fa com ens en parla el llibre dels Proverbis, infantant com a primícia tot el que ha fet, compartint amb l’home les seves delícies.\nDéu és Fill, amor fet carn.\nLa gran delícia compartida amb l’home és la seva mateixa divinitat. El qui és la Paraula, fent-se home, canvià la imatge del Pare i aquesta va canviar davant de tota la humanitat. Com ens diu sant Pau a la carta als Romans: «Vosaltres no heu rebut un esperit d’esclaus que us faci tornar a caure en el temor, sinó l’Esperit que ens ha fet fills i ens fa cridar: “Abbà, Pare!”» (Rm 8,15). La revelació pública de Jesús consisteix en la proclamació de que és el Fill de Déu enviat pel Pare per salvar el món. La finalitat de la seva obra redemptora és que tots creguin i tinguin vida eterna. Els homes per a esdevenir fills amb el Fill són convidats a seguir el camí de Crist. És la gràcia cara explicitada per Dietrich Bonhoeffer, cara perquè és seguiment, condemna el pecat i li ha costat la vida al Fill de Déu i gràcia perquè Déu ha lliurat al seu Fill; o com ens diu el Concili Vaticà II: «Jesucrist, Verb fet carn, enviat “home als homes”, “parla les paraules de Déu” i completa l’obra salvadora que el Pare li encarregà de fer» (Dei Verbum, 4).\nLa voluntat salvífica de Déu fent-se home, despullant-se de si mateix,, de la seva condició divina, es manté ferma fins a l’acceptació per Jesús de la seva mort, i no és la seva mort la que aporta la salvació sinó el seu autolliurament, com ens explica abastament la carta als Hebreus. Perquè el pla salvífic no suposa cap minva de la llibertat personal de Jesús sinó que la seva voluntat consistí en mantenir-se fidel a la missió confiada pel Pare, la de fer-nos per Ell i amb Ell fills de Déu. «Estem en pau amb Déu, gràcies a Jesucrist», ens ha dit l’Apòstol, perquè Crist ens ha vingut a portar la pau i aquella esperança que no pot defraudar.\nAcceptant que Crist és el Senyor, l’home fa un acte valent i lliure de compromís i de fe; de fe en el caràcter messiànic de Jesús, en la seva mort redemptora i en la seva resurrecció salvadora; de compromís amb la seva vida, és a dir les seves obres i el seu missatge. Confessant que Jesús és el Fill de Déu que fou enviat pel Pare, que s’encarnà per obra de l’Esperit, que morí i ressuscità per nosaltres, l’home de fe s’implica també amb la humanitat ja que existeix continuïtat entre Crist i l’home, creatura de Déu, i per mitjà de Crist, home perfecte, l’home pot arribar a la unió amb Déu, a compartir la delícia de la seva divinitat.\nDéu és Esperit Sant, l’amor que mou l’Església.\nAmb Crist l’Esperit fonamenta la relació entre la humanitat i la divinitat de Jesús, la Paraula feta home. És aquesta una presència explícita en l’origen de la concepció de Maria per obra de l’Esperit Sant, és també l’Esperit qui mou a Jesús en la seva història humana i és l’Esperit el que, malgrat les febleses tant físiques com morals dels seus membres, mou a l’Església. Maria, Mare de l’Església, és el model perfecte d’acolliment del misteri trinitari perquè va acollir la voluntat del Pare i va concebre al Fill per obra de l’Esperit Sant. L’Esperit és alhora qui fa realitat l’oferta universal de la gràcia de Déu en Jesucrist i esdevé també el principi immediat de la vida en el seguiment de Crist, especialment present en els sagraments de l’Església. L’Esperit vessa així en els nostres cors de manera concreta l’amor de Déu, com ens ha dit l’Apòstol.\nEl coneixement del caràcter trinitari de Déu està present en l’autorevelació de Déu en Jesús de Natzaret; la fe trinitària no és el producte d’una especulació racional sinó la manifestació de Déu com el Pare de Jesucrist, la Paraula feta home, i do de l’Esperit. Paraula i Esperit no són poders subordinats de la realitat divina, no són la divinitat manifestada en la història; són manifestació de la realitat relacional personal de Déu; Déu és Pare, és Fill i és Esperit Sant. L’Esperit és el do amb el que Déu es dona com el que és, l’amor entre el Pare, el Fill i l’Esperit. Déu Pare comparteix eternament amb el Fill i l’Esperit la seva vida divina, i la vol compartir també amb les seves creatures enviant al món al Fill i a l’Esperit Sant.\nÉs aquest Esperit qui revela al Senyor ressuscitat com el Fill de Déu, aquell qui patí, morí i ressuscità essent l’enviament de l’Esperit Sant la consumació de l’autocomunicació del Déu ú i tri; en l’Esperit Déu surt fora de si en el procés de l’autocomunicació als homes. L’Esperit és el vincle personal de la unitat entre el Pare i el Fill, Esperit del Pare i del Fill; una dinàmica eterna d’amor en la que és donat pel Pare i rebut pel Fill, un, amor donat, i l’altre, amor rebut. En expressió de sant Agustí es tracta de l’amant, l’amat i l’amor; un Pare amant, un Fill amat i un vincle que els uneix als dos, l’Esperit amor. L’Esperit de la veritat que és qui ens guia cap a la veritat sencera, com ens ha dit el quart Evangeli.\nDéu és el nostre Pare i creador, Déu com a Fill ens ha fet fills del Pare per obra i gràcia de l’Esperit Sant. En paraules del Papa Benet: «Tres persones que són un sol Déu, perquè el Pare és amor, el Fill és amor, l’Esperit és amor. Déu és tot amor i només amor, amor puríssim, infinit i etern. No viu en una esplèndida solitud, sinó que més aviat és font inesgotable de vida que incessantment es lliura.» (7 de juny de 2009).


Home › Blog / Notícies › 5 estratègies per millorar el Clima Organitzacional de la teva empresa\nComencem per recordar que el clima organitzacional és la percepció que tenen els treballadors sobre les condicions físiques i emocionals del seu entorn de treball, i inclou totes les interaccions que es duen a terme en el context laboral i el seu consegüent impacte no només en el rendiment sinó també en la satisfacció dels treballadors/ores. És una qüestió que tendeix a confondre’s amb l’ambient laboral, encara que l’abast del clima laboral va molt més enllà.\nEl clima laboral és un valor intangible i quantitatiu dins de l’organització, vinculat amb l’ara i l’aquí. És factible mesurar-lo amb diferents tècniques, com per exemple les enquestes de pols (pulse), per comprendre de manera periòdica com se sent el/la treballador/a en relació a les tasques que desenvolupa, a la confiança, a la motivació que troba al seu dia. a dia, com és la comunicació amb els altres integrants de l’empresa, entre altres factors.\nD’altra banda, un clima organitzacional negatiu es pot convertir en un poderós factor de desmotivació per als treballadors i les treballadores afectant seriosament el seu exercici laboral i comprometent la consecució dels objectius de l’empresa. Però no és l’única conseqüència negativa per a les companyies, també pot afectar el compromís amb els valors i la missió de l’empresa, que augmenti la rotació de personal, absentisme, estrès laboral i que hi hagi una manca de visió a llarg termini.\nAquí et deixem 5 estratègies per millorar el clima organitzacional a la teva organització:\n1. Sigues clar amb el que han de fer\nÉs fonamental que els treballadors tinguin clar el seu rol i els objectius a assolir dins de l’organització, però que també experimentin un sentiment d’orgull i de benestar amb les tasques que han de realitzar, que siguin desafiants i que estiguin connectades amb els objectius de la empresa, això augmentarà el seu compromís amb l’organització\n2. Líders que inspirin\nEl/La líder compleix un rol transcendental en la motivació dels treballadors i treballadores, aquest ha d’establir amb claredat els objectius per a cada treballador, però també crear un ambient de cohesió, d’il·lusió i d’inspiració permanent. Mantenint sempre un vincle i una comunicació directa amb el seu equip de treball i establint canals clars de reconeixement social.\n3. Inverteix en formació i desenvolupament\nLa formació contínua és fonamental perquè els treballadors i les treballadores percebin que tenen oportunitats en la seva organització i se sentin preparats per afrontar nous reptes.\n4. Fes que els/les treballadors/es se sentin escoltats/des\nLa comunicació interna i la col·laboració en els equips de treball són fonamentals per propiciar ambients saludables, això genera una sensació que tots/es són part d’un equip, que són escoltats/des i que les seves opinions són considerades, fomentant també els nivells de pertinença amb l’organització.\n5. Aposta per la flexibilitat\nEn aquest context dinàmic de constants crisis i canvis, és important adaptar-se i ser flexibles per tal de continuar sent competitius i alhora, propiciar benestar als treballadors, incorporar el teletreball, l’horari flexible, i contribuir a la conciliació laboral-personal, augmentarà els nivells de satisfacció dels/de les treballadors/es.\nPodem concloure que els estudis de Clima organitzacional, com les enquestes de pols, són eines de qualitat per mesurar de manera ràpida i contínua el compromís i satisfacció dels/de les treballadors/es, sobretot si el que busquem és construir models de gestió basats en el desenvolupament i en el benestar de l’organització, apostar per diagnòstics de qualitat suposa un avantatge i una millora contínua per a les organitzacions.\nMés informació sobre el model de Clima Organitzacional d’Openmet\nTagged clima laboral, clima laboral d'una empresa, Clima Laboral de una empresa, Clima organitzacional, gestió de clima laboral, Gestión del clima laboral\nQuè són les enquestes pulse de clima?Hi ha Igualtat de gènere a la teva empresa?


En Marc i la Sara – Apsocecat\n“En Marc i la Sara”, de Rosa Campmany Font, és l’història guanyadora en la modalitat escrita de la I Edició del Concurs de Narrativa Accessible Hort d’en Queni. Una preciosa història disponible també amb il·lustracions en format pdf.\nClica per veure “En Marc i la Sara” en versió il·lustrada.\nEn Marc no hi sent ni hi veu, però alguna cosa dins seu l’adverteix de que cada dia, tan aviat obre els ulls -aquests ulls que no poden gaudir dels colors de la vida-, l’escalfor que entra per la finestra l’informa que hi ha algú que arriba i l’ajuda a treure’s la mandra del damunt. Una mandra que l’acompanya des del dia en que va néixer. Una mandra que li xiuxiueja a les orelles -a les que no hi arriba cap so-, que és hora de llevar-se i començar a viure. En Marc no té cap pressa, ni tan sols necessitat de viure, perquè el seu món és molt limitat. Es redueix a sentir. Sentir les mans que l’apressen a seguir en el món dels vius. Primer van ser les de la seva mare. Ho sap perquè les sentia apropar-li als llavis aquell líquid dolç que ell xuclava amb ansietat per alimentar-se i seguir vivint. Les mateixes mans que l’abrigaven quan sentia fred, i l’acotxaven quan els ulls se li tancaven amb una pesantor que en res diferenciava el dia de la nit.\nAra sí sap què és el dia i què és la nit, perquè la Sara li ha ensenyat moltes coses. La Sara és una presència que ha aparegut en la vida d’en Marc des de fa uns anys, no gaires. Però, què signifiquen els anys per en Marc? Tampoc sabria dir què significa la paraula temps. No ho sabria dir perquè per ell el temps és un ens que no vol dir res. Bé, diguem que no volia dir res fins fa molt poc. Fins que la Sara va aparèixer.\nEra un dia com qualsevol altre. Ple de foscor i de silenci. O potser no… Les mans de la mare, que en Marc coneix per la olor -una olor que tan sols ell podria descriure perquè representen tot allò que és la seva vida- el van incorporar del llit i li van fer sentir que una altra presència s’integrava al tedi de cada instant. L’instint d’en Marc es va rebel·lar. Què és l’instint? En Marc (i tal vegada ningú) ho podria detallar, però és allò que, tant les criatures humanes com les que són considerades no humanes, senten sense que ningú els hi expliqui. Com pot un ocell teixir un niu perfecte pels seus fills o qui li explica a una aranya la manera de filar una trampa exacte i meravellosa per atrapar un insecte que li servirà d’aliment? Ningú no ho sap, i en Marc menys que ningú. Ell tan sols sap obrir la boca quan té gana o xisclar i batre les mans contra un objecte dur quan allò que succeeix el desagrada.\nAquell dia, però, va ser especial. Quan les mans de la mare es van separar del seu cos i van ser substituïdes per unes altres, en Marc va tenir por. Sí, por. Perquè la por és innata a tots els éssers vius. Un peix, que sembla que no tingui sentiments, pot sentir por quan un altre de més gros s’acosta. Una mosca, que sembla que ha nascut tan sols per emprenyar, intueix quan algú s’apropa per fotre-li un mastegot que la deixi estabornida. Fins i tot un cuc es pot cargolar fins a convertir-se en una minúscula boleta si endevina que l’anem a aixafar.\nPer tant, aquell dia, en Marc es va espantar. I molt. L’olor de la mare s’allunyava mentre una altra prenia presència dins del seu reduït món. En Marc es va arraulir dins del llit cobrint-se el cap amb el llençol. No ho va fer perquè la foscor l’allunyés de l’espant que sentia. La foscor era una molt vella amiga que l’acompanyava des del dia en que va néixer. I tampoc sabria explicar el sentit de la foscor o la claror, perquè no les distingia i ni tan sols sabia què volien dir. Simplement es va cobrir el cap perquè una sensació molt antiga, que no sabia entendre d’on venia, l’advertia de fer-ho davant un perill imminent.\nDe sobte, una mà suau, de dits llargs i prims, amb una olor molt diferent a la de la mare, però agradable, molt agradable a l’olfacte -un dels pocs privilegis dels que en Marc gaudia- el va fer confiar, i en Marc es va deixar endur per aquella sensació de benestar que aquelles mans li transmetien.\nAnys més tard, en Marc es preguntaria què hauria estat de la seva vida sense aquella nova presència. Tot havia començat doncs, el dia en que les mans de la mare van ser substituïdes per les de la Sara. Després del primer ensurt -davant el qual en Marc es va rebel·lar amb totes les seves forces-, les mans de la noia els van conduir cap a un món que en Marc acabaria descobrint com a seu.\nAquella primer dia, ella, amb molta suavitat, el va fer llevar, conduint-lo cap aquell lloc on una cosa queia a raig damunt d’ell, de vegades tèbia i d’altres freda, i que el feia encongir-se tan bon punt la sentia. Amb els anys la Sara li ensenyaria que allò era aigua que brollava de la dutxa, i que convenia fregar-se el cos amb una substància lliscosa que es deia sabó. Tot això no era nou per en Marc, però no en sabia la denominació. La mare li havia fet sentir aquella sensació sovint, però ell desconeixia el què significava. La Sara tocava les mans d’en Marc constantment, bellugant els seus dits llargs i prims contra els d’ell. I aquest gest el neguitejava, perquè la mare mai ho feia allò i per en Marc qualsevol gest desconegut amenaçava perill. Per tant, els primers dies es va mostrar atemorit davant la novetat. No obstant, de mica en mica, va anar aprenent que aquelles mans suaus transmetien tendresa, un sentiment que ell tan sols havia experimentat amb el contacte amb la mare.\nMentre la Sara li posava la roba, que de vegades era lleugera i d’altres feixuga, depenent de la temperatura, els seus dits no paraven de moure’s. Voldria dir alguna cosa allò? Tindrien un significat nou que ell no copsava? Seria, potser, una nova forma d’enteniment? Tal vegada podria arribar a comunicar-se a través d’aquells moviments?\nAquella primera nit en Marc va tancar els ulls mentre el seu cervell no parava d’anar amunt i avall. Més tard, quan la son el va vèncer, va caure dormit com tan sols ho pot fer un nen de quatre anys. Perquè en Marc era un nen com molts d’altres, malgrat que, per un error genètic, hagués nascut amb unes mancances que la majoria d’infants no pateixen.\nQuin és el primer so que li arriba a un nounat? Quines són les seves primeres impressions en aterrar en un lloc fred i desconegut després d’haver estat nou mesos en un entorn càlid i acollidor? Pot representar tot un espant fins que les mans de la mare l’acullen entre els braços o pot ser un no res desconegut, com va ser en el cas d’en Marc, perquè ell no va entendre res fins el cap de molt i molt temps, i perquè en Marc era com un vedellet o la cria d’un cabirol que no creix i romà eternament infant. Tan sols havia aprés a conèixer l’olor de la mare i la tendresa de les seves mans i els seus petons. Ni tan sols sabia que tenia un pare ni què volia dir aquesta paraula. L’home que l’havia engendrat, esgarrifat davant d’aquell ésser que ell havia imaginat somogut i ple de vida durant els llargs mesos de gestació, va quedar tan copsat que no es va saber sobreposar i va marxar, cames ajudeu-me, tan bon punt va descobrir aquell fruit estrany que havia generat.\nDe manera que en Marc va viure, durant els seus primers anys, en un entorn plenament femení. La mare era l’única referència que ell tenia i, a partir d’un moment imprecís, la Sara en va ser la segona. En Marc no es va poder sostraure mai a l’encant i la subtilesa amb que aquelles mans tractaven el seu cos i, cada dia, l’ajudaven a descobrir noves formes d’expressió. Amb ella al costat, el nen va aprendre a conèixer el nom de les coses, les formes i la vida en definitiva.\nTemps més tard, un dia que feia bo i el sol escalfava, la Sara va acompanyar en Marc fins a un lloc estrany. Un hort. “L’Hort d’en Queni”, el nom d’un cargol que no pot veure ni sentir, com en Marc. Una bonica història que la Sara va explicar-li força vegades fins que en Marc la va arribar a entendre. En aquell hort hi creixien aliments dels que ell i d’altres éssers es nodrien. Aliments que persones com ell, malgrat les seves mancances, plantaven i feien créixer. Allà en Marc va conèixer les llavors que, sota terra, regades amb aigua abundant i l’ajuda del sol, broten dia a dia i abasteixen les necessitats de l’ésser humà. També va saber que alguns animals, com els ocells, els conills o els cargols, necessiten d’aquests aliments.\nAvui en Marc ja sap moltes coses. Sap què vol dir carrer, cadira, llit, taula, aigua, sol, enciam, cogombre, i el nom de gairebé totes les verdures que creixen a l’hort d’en Queni. També sap què vol dir complicitat i companyia. La companyia d’altres persones que, com ell, aprenen noves paraules cada dia.\nAmb els pas dels anys en Marc s’ha convertit en tot un pagès. Li encanta assaborir els tomàquets, àcids i plens de llavors i suc, o el gust dolç dels pèsols acabats de collir i que ell mateix ha plantat. I ballar! Perquè la Sara i en Marc ballen molt sovint. D’ençà el dia en que la Sara va apropar-li les mans a un objecte que emetia vibracions desconegudes, el cos d’en Marc va sentir la necessitat de moure’s, de saltironejar bellugant cap, braços i cames. I aquesta és una de les coses que més li agraden i l’omplen de felicitat.\nSí, en Marc ara és feliç. Potser no de la mateixa manera en que ho entenem la resta; però, al cap i a la fi, què és la felicitat? Tal vegada sigui tan sols sentir emocions i tenir al nostre costat persones que ens ajudin a entendre què vol dir una paraula que en Marc ha descobert des de fa ben poc.\nTan sols hi ha una cosa que en Marc no ha aprés i tal vegada mai pugui aprendre -perquè resulta intangible per a ell- i és el nom de la Sara, a qui ell, dins del seu imaginari, anomena SOL. Així, en majúscules.\nT’ha agradat? Clica per veure les altres històries de la I Edició del Concurs de Narrativa Accessible Hort d’en Queni\n13 jul., 2020|Blog|